กรุงเทพ-ภูเก็ตแชมป์ที่พักเถื่อน
เล็งขึ้นแบล็กลิสต์ห้ามโปรโมตขายในตลาดไทย,นายสุรพงษ์ เตชะหรูวิจิตร นายกสมาคมโรงแรมไทย (ทีเอชเอ) เปิดเผยผลวิจัยเรื่อง แนวทางการแก้ปัญหาการประกอบกิจการโรงแรมผิดกฎหมาย เพื่อความมั่นคงของอุตสาหกรรมการท่องเที่ยว ว่า ขณะนี้มีโรงแรมที่จดทะเบียนถูกต้องตามกฎหมายจำนวน 7,364 โรงแรม เป็นจำนวนห้องพัก 366,632 ห้อง แต่จากการค้นหาในเว็บไซต์อโกด้า ซึ่งเป็นเว็บไซต์สำหรับจองห้องพัก พบว่า มีการเสนอขายโรงแรมในประเทศไทย ทั้งสิ้น 9,299 โรงแรม และหากแบ่งเป็นเฉพาะพื้นที่ท่องเที่ยวหลัก 6 แห่ง คือ กรุงเทพฯ พัทยา ภูเก็ต เชียงใหม่ สุราษฎร์ธานี หัวหินและชะอำ พบว่ามีโรงแรมทั้งสิ้น 5,852 โรงแรม จำนวนห้องพัก 297,105 ห้อง มีเพียง 976 โรงแรมหรือจำนวนห้องพัก 128,176 ห้องที่มีใบอนุญาต ส่วนอีก 4,876 โรงแรม หรือ 168,929 ห้อง กลับไม่มีใบอนุญาต ซึ่งเป็นจำนวนที่สูงมาก,จากข้อมูลของอโกด้าใน 6 แหล่งพื้นที่ท่องเที่ยวหลักของไทย พบว่ากรุงเทพฯและภูเก็ต มีจำนวนโรงแรมที่ไม่มีใบอนุญาตจำนวนสูงเท่าๆกัน เมื่อรวมทั้ง 2 พื้นที่มีจำนวนโรงแรมเกินกว่าครึ่ง หรือประมาณ 2,528 โรงแรมที่ไม่มีใบอนุญาต หรือห้องพัก รวมกันจำนวน 99,637 ห้อง รองลงมาอันดับ 3 คือ พัทยา 34,585 ห้อง ตามด้วยเชียงใหม่ 15,959 ห้อง สุราษฎร์ธานี 14,009 ห้อง และหัวหิน-ชะอำ 4,736 ห้อง ทำให้ราคาห้องพักอยู่ในระดับที่ถูกกว่าเมื่อเทียบกับประเทศในกลุ่มอาเซียนด้วยกัน ขณะเดียวกันมีการใช้กลยุทธ์ตัดราคามาทำการตลาดให้ธุรกิจอยู่รอดแต่ขณะที่โรงแรมมีใบอนุญาตกลับเสียเปรียบอย่างมาก เพราะมีการลงทุนและค่าใช้จ่ายสูงกว่า,นายสุรพงษ์กล่าวด้วยว่า ต่อไปจะเข้าพบกับผู้ว่าราชการทั้ง 6 จังหวัด เพื่อขอความร่วมมือในการปราบปรามในพื้นที่ โดยประเมินว่าจะสามารถนำผู้ประกอบการนอกกลุ่มมาเข้าร่วมได้ไม่ต่ำกว่า 50% และจะเน้นการประชาสัมพันธ์ให้ผู้ประกอบการ,โดยทั่วไปรับทราบก่อน และอาจจะต้องหารือว่าจะสามารถผลักดันกฎหมายเกี่ยวกับการโฆษณาให้โรงแรมสามารถทำการตลาดและเสนอขายในไทย ก็ต่อเมื่อต้องระบุเลขที่ใบอนุญาตประกอบกิจการ เช่นเดียวกับการขายโปรแกรมท่องเที่ยวด้วย.
นายสุรพงษ์ เตชะหรูวิจิตร นายกสมาคมโรงแรมไทย (ทีเอชเอ) เปิดเผยผลวิจัยเรื่อง แนวทางการแก้ปัญหาการประกอบกิจการโรงแรมผิดกฎหมาย 
สุรพงษ์ เตชะหรูวิจิตร,โรงแรมไทย,กรุงเทพ,ภูเก็ต,ที่พักเถื่อน,แบล็กลิสต์,ห้ามโปรโมต